SCO Group, Inc. v. Novell, Inc.

SCO Group, Inc. v. Novell, Inc. var en rettssak i USA hvor SCO-gruppen hevdet eierskap av kildekoden for operativsystemet Unix, og dermed også deler av Linux. SCO prøvde å få retten til å erklære at de var de rettmessige eierne av Unix, og dermed hadde opphavsrett til operativsystemet, og at Novell hadde begått slander og title ved å erklære at de hadde disse rettigheter.

Rettssaken endte opp i en tolkning av avtaler om kapitaloverføring som en av SCO-gruppens forgjengere, Santa Cruz Operation, hadde inngått med Novell. Novell gikk til motsøksmål og hevdet at kaptaloverføringen ikke hadde gitt den intellektuelle eiendomsretten til SCO. Novell ba videre retten om å finne at SCO hadde brutt denne avtalen ved å signere lisenser til Unix med Sun Microsystems og Microsoft uten å betale Novell den ønskede andel av avtalene.

Novell ble funnet å være de rettmessige eierne av opphavsretten til Unix, og SCO ble funnet å ha brutt avtalene om kapitaloverføring.

Eksterne lenker 
 Novell's Unique Legal Rights - Novell's offisielle hjemmeside om rettssaken
 SCO v. Novell at SCO.com - SCO's offisielle side om rettssaken
 Novell-SCO Timeline hos Groklaw

Novell
Rettssaker i USA
Sivile rettssaker
2010 i USA